കുന്നത്തേരില് പാടശേഖരം വെള്ളത്തില് മുങ്ങി തൃശൂര്: നെല്കൃഷി വെള്ളത്തില് മുങ്ങി നശിച്ചു. മുണ്ടകന് കൃഷിയുടെ ഭാഗമായി രണ്ടുദിവസം മുന്പ് കുന്നത്തേരില് പാടശേഖരത്ത് ഞാറ് നടീല് പൂര്ത്തിയായ നെല്കൃഷിയാണു വെള്ളക്കെട്ടില് മുങ്ങിയത്. മഴ ശക്തിപ്പെട്ടാല് അതിര്ത്തി പ്രദേശങ്ങളായ കടങ്ങോട്, തിരുമറ്റക്കോട് പഞ്ചായത്തുകളുടെ മലയിടുക്കുകളില്നിന്നു വരുന്ന വെള്ളം കടങ്ങോട് പഞ്ചായത്ത് വലിയ സിമന്റ് ചാല് നിര്മിച്ച് ഈ പാടശേഖരത്തിലേക്ക് ഒന്നിച്ചു തുറന്നു വിടുന്നതാണ് ഇങ്ങിനെ മുങ്ങാനുള്ള പ്രധാന കാരണം. അതുപോലെ അധികമായി വരുന്ന വെള്ളം ഒഴുകി റോഡിനു കുറുകെ പോകുന്നതിനാവശ്യമായ കലുങ്കുകളുടെ മുന്നിലുള്ള സ്ഥലങ്ങള് നികത്തിയതും ഈ വെള്ളക്കെട്ടിനു കാരണമായി. ഇക്കാര്യത്തില് അടിയന്തര പരിഹാരം വേണമെന്നാണ് കര്ഷകരുടെ ആവശ്യം.The post കുന്നത്തേരില് പാടശേഖരം വെള്ളത്തില് മുങ്ങി first appeared on MalayalamExpressOnline.